stanford-oval/wikipedia huggingface dataset:
מגנוס קרלסן
ביוגרפיה > שערוריית גביע סינקפילד

במהלך אוגוסט וספטמבר 2022 השתתף קרלסן בגביע סינקפילד, תחרות על בסנט לואיס שבארצות הברית. הוא זכה במשחקו הראשון נגד יאן נפומניאשצ'י. בהמשך השווה במשחק השני שלו בתחרות מול לבון ארוניאן. במשחקו השלישי התרחש מקרה שהוגדר כשערורייה בקרב פרשני שחמט. קלרסן נוצח על ידי הנס נימן, הפסד שעצר רצף של 53 משחקים ללא הפסד לקרלסן בשחמט קלאסי. האתר Chess24 הגדיר את הניצחון על קרלסן כניצחון מזהיר. בעקבות הפסדו, פרסם קרלסן ציוץ שבו הודיע שהוא פורש, בנוסף לרמז שנתון לפרשנות, ובו רואים את ז'וזה מוריניו שאומר אני מעדיף לא לדבר, אם אדבר אני בצרות. הניו יורק טיימס דיווח בעקבות ציוץ זה, כי לטענת קרלסן נימן רימה בדרך כלשהי.
שבועיים מאוחר יותר נפגשו השניים בטורניר מקוון, וקרלסן נכנע לאחר מהלך בודד, מה שהתפרש כסירוב לשחק מול נימן. הפרשה הפכה לשערורייה החמורה ביותר בשחמט הבינלאומי מזה שנים רבות, וזכתה לסיקור משמעותי בכלי תקשורת ברחבי העולם. מאוחר יותר פרסם קרלסן הצהרה בה הוא האשים מפורשות את נימן ברמאות והצהיר כי לא ישחק נגדו בעתיד.
ב־20 באוקטובר 2022 הגיש נימן תביעת לשון הרע נגד קרלסן, נגד החברה שלו Play Magnus Group, נגד אתר Chess.com, וכן נגד האמן הבין-לאומי דניאל רנש ורב-אמן היקארו נקמורה. ב-27 ביוני 2023 בית המשפט הפדרלי של מיזורי דחה את התביעה.
ביוגרפיה > שערוריית אליפות העולם בשח-מהיר

ב-27 בדצמבר 2024, קרלסן פרש מאליפות העולם בשחמט מהיר(אנ') (rapid) ובשח-בזק (בליץ') בתחרות שהתקיימה בניו יורק לאחר שפיד"ה (הפדרציה הבינלאומית לשחמט) מנעה ממנו להשתתף בסיבוב האחרון של אותו היום, בשל לבישת ג'ינס, מכיוון שלפי תקנון פיד"ה זה הפר את קוד הלבוש אשר נועד להבטיח מקצועיות ושוויון בין המשתתפים.
קרלסן נקנס ב-200 דולר ונדרש להחליף בגדים, אך סירב. קרלסן, הסביר כי לא הבחין בעניין הלבוש מכיוון שהגיע מארוחת צהריים ולא ייחס לכך חשיבות. לדבריו, המקרה הפך עבורו לעניין עקרוני. קרלסן אמר כי לא יערער על ההחלטה וציין: "אני כבר מבוגר מדי כדי לדאוג יותר מדי. כנראה אטוס למקום עם מזג אוויר נעים יותר." בנוסף אמר: "הם יכולים לכפות את החוקים שלהם, זה בסדר. התגובה שלי היא: 'אני בחוץ, תלכו להזדיין'".
ב-29 בדצמבר קרלסן הודיע, שלאחר דין ודברים עם פיד"ה הוא חוזר לטורניר אליפות העולם בשח-בזק, ובינתיים, העניינים לובנו, אולם יש עדיין פערים שהוא חלוק לגביהם.
ב-31 בדצמבר, לאחר התמודדות בגמר שח-בזק נגד יאן נפומניאשצ'י, ולאחר 7 משחקים בניהם כשהתוצאה עומדת על 3.5-3.5, קרלסן שאל את יאן אם הוא רוצה לחלוק את תואר אליפות העולם בשח-בזק. יאן הסכים, והדבר עבר לאחראי הטורניר בפיד"ה, שאכן הסכים להסדר, וכך, בפעם הראשונה אי פעם, ישנם שני אלופי עולם מכהנים בפורמט של שח-בזק. הדבר גרר ביקורות רבות מצד שחקנים רבים, כמו היקרו נאקמורה, האנס נימן, והתווסף לשערוריות שכבר נלוו לקרלסן כמה ימים קודם לכן.
ביוגרפיה > הופעותיו באולימפיאדות

קרלסן ייצג את נורווגיה 8 פעמים באולימפיאדות השחמט
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום |  |
| 2004 | 1 | 2681 | 3 מ-5 | 2+ 2= 1- | 60 | 39 קבוצתי |  |
| 2006 | 1 | 2646 | 6 מ-8 | 4+ 4= 0- | 75 | 31 קבוצתי |  |
| 2008 | 1 | 2786 | 7.5 מ-11 | 5+ 5= 1- | 68 | 21 קבוצתי |  |
| 2010 | 1 | 2826 | 4.5 מ-8 | 4+ 1= 3- | 56.3 | 51 קבוצתי |  |
| 2014 | 1 | 2877 | 6 מ-9 | 5+ 2= 2- | 66.7 | 29 קבוצתי, 6 אישי |  |
| 2016 | 1 | 2857 | 7.5 מ-10 | 5+ 5= 0- | 77.8 | 5 קבוצתי, 6 אישי |  |
| 2022 | 1 | 2864 | 7.5 מ-9 | 6+ 3= 0- | 83.3 | 59 קבוצתי |  |
|  2024 | 1 | נורווגיה | 2832 | 6 מ-8 | 4+ 4= 0- | 75.0 | 14 קבוצתי, 3 אישי |
סגנון משחק

בהיותו שחקן צעיר (לפני שזכה בתואר אלוף העולם בשחמט) משחקו של קרלסן היה נלהב ועתיר קרבות, לאחר שזכה בתואר "אלוף העולם בשחמט" משחקו הפך ליותר זהיר ומחושב ופחות פרוע והתקפי.
סגנון משחק > שינוי במד הכושר לפי שנים

קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
מבחר תחרויות בהן השתתף

אליפויות העולם בשנים:
תחרות העל בבילבאו בשנים:
תחרות העל טאטא סטיל בשנים:
תחרות העל בביל 2012
תחרות העל בלונדון 2012
תחרות המועמדים 2013
תחרות העל בציריך 2014
גביע סינקפילד 2014
תחרות העל בנורווגיה 2015
אליפות האמנים של קטר בשחמט 2015
גביע העולם בשחמט בשנים:
תחרות העל גרנקה קלאסיק (אליפויות ב-2015, 2019)
לזכותו של קרלסן נרשמות 17 ניצחונות בתחרויות באתר Lichess (נכון ל-2.2022)
ניצחון בגראנד צ'ס טור בשנים 2015, 2017 ו-2019
משחקים מוסברים (באנגלית) > 2008

ניבק (Tomi Nybäck אלוף פינלנד) מול מגנוס קרלסן, 19.11.2008, Carlsen’s Finnish Nightmare, קטע וידאו קצר לאחר המסע ה-27 ב-6
אייאנה פרסלי

אייאנה סויאיני פרסלי (באנגלית: Ayanna Soyini Pressley; נולדה ב-3 בפברואר 1974) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השביעי של קהיליית מסצ'וסטס. בתחומי מחוז קונגרס זה נכללים שלושת הרבעים הצפוניים של בוסטון, מרבית העיר קיימברידג', חלקים ממילטון כמו גם מערים אחרות. היא נבחרה לראשונה בבחירות 2018 והיא נחשבת לחלק מ"הסקווד", קבוצה של חברי פרוגרסיבים הכוללת אותה ואת אלכסנדריה אוקסיו-קורטז, אילהאן עומאר, סאמר לי, רשידה טליב, דליה רמירז וגרג קסר.
ביוגרפיה > תחילת דרכה

פרסלי נולדה בסינסינטי שבאוהיו אך גדלה בשיקגו, הגדולה שבערי אילינוי. היא ילדתם היחידה של סנדרה ומרטין פרסלי. אמה עבדה במספר עבודות כדי לפרנס את המשפחה וגם עבדה כמארגנת קהילתית עבור "הליגה העירונית בשיקגו" שפועלת למען דיור ציבורי, בעוד אביה היה אסור בבית סוהר לאורך מרבית ילדותה של פרסלי עקב התמכרות ממנה סבל, אם כי בהמשך חייו השתקם וקיבל תארים אקדמיים ואף לימד במכללה. בסופו של דבר נישואין אלה תמו בגירושים.
פרסלי גדלה בצפון העיר שיקגו ולמדה בבית הספר התיכון ע"ש פרנסיס ו. פרקר. בזמן שהייתה בבית הספר הפרטי היוקרתי, פרסלי עסקה בעידוד, קריינות ודוגמנות, הופיעה במודעות של הארגון "הורות מתוכננת" על אוטובוסים והתמחתה בדיבייט תחרותי. בהמשך עברה אמה לברוקלין, שם עבדה כעוזרת מנהלת וכעבור זמן מה התחתנה בשנית. כשפרסלי נבחרה למועצת עיריית בוסטון, אמה הייתה נוהגת להשתתף בישיבות העירייה שהיו פתוחות לציבור, כשהיא חובשת כובע עם הכיתוב "פרסלי".
בין השנים 1992–1994 למדה פרסלי במכללה ללימודים כלליים באוניברסיטת בוסטון, אך היא עזבה את בית הספר כדי לעבוד במשרה מלאה במרכז המסחרי "בוסטון מריוט קופלי פלייס" כדי לתמוך כלכלית באמה שנהייתה מובטלת. פרסלי למדה קורסים נוספים בקולג' המטרופוליני של אוניברסיטת בוסטון במטרה להשלים את לימודיה הגבוהים. לאחר שעזבה את אוניברסיטת בוסטון עבדה פרסלי כנציגה מחוזית עבור ג'וזף פ. קנדי, בנו הבכור של רוברט קנדי ומי שכיהן אז כחבר בית הנבחרים האמריקאים מטעם מחוז הקונגרס השמיני של מסצ'וסטס, עבורו התמחתה כשהייתה סטודנטית. העבודה כללה סיוע לבוחרים עם תביעות ביטוח לאומי ועבודה עם אזרחים ותיקים, חיילים משוחררים ואנשים עם מוגבלויות. פרסלי נהייתה מתכננת לוח הזמנים של קנדי, ונעשתה בכירה בלשכתו. במהלך שנת 2009 הייתה המנהלת הפוליטית של הסנאטור ג'ון קרי.
ביוגרפיה > במועצת עיריית בוסטון

פרסלי נבחרה לראשונה למועצת עיריית בוסטון בנובמבר 2009. עם השבעתה לתפקיד ב-4 בינואר 2010, היא הייתה האישה הצבעונית הראשונה בתולדות מאה שנות קיומה של מועצת עיריית בוסטון. כאישה היחידה במערכת בחירות בת 15 מתמודדים, פרסלי זכתה למושב במועצה מטעם אחד מארבעת המחוזות הכלליים במועצה המונה 13 חברים, עם כמעט 42,000 קולות. בבחירות למועצה שהתקיימו בנובמבר 2011 התמודדה פרסלי לתקופת כהונה נוספת, וסיימה ראשונה עם 37,000 קולות. היא זכתה ב-13 מתוך 22 רובעי העיר ובשלושה רבעים אחרים הגיעה אל המקום השני. פרסלי זכתה בקהילות לא-לבנות של בוסטון ובשכונות פרוגרסיביות רבות. היא נבחרה מחדש בשנים 2013, 2015 ובפעם האחרונה ב-2017.
בשנתה הראשונה במועצת העירייה הקימה פרסלי את "הוועדה לבריאות נשים, משפחות וקהילות", העוסקת בנושאים כמו אלימות במשפחה, התעללות בילדים וסחר בבני אדם. היא עבדה בשיתוף פעולה עם חברי קהילות ברחבי העיר לפיתוח תוכנית לימודים מקיפה לחינוך מיני ובריאות, ודחפה לעדכון מדיניות הציפיות מתלמידים והורים. שתי יוזמות אלה יושמו בהצלחה בבתי הספר הציבוריים של בוסטון. לדברי ארין אובראיין, פרופסור למדע המדינה באוניברסיטת מסצ'וסטס בבוסטון, בתקופת כהונתה של פרסלי במועצת העירייה לא היה לה מוניטין כאחת ששנויה במחלוקת או אאוטסיידרית.
ביוגרפיה > בית הנבחרים האמריקאי

בינואר 2018 הכריזה פרסלי על כוונתה להתמודד על מושב בבית הנבחרים של ארצות הברית מטעם מחוז הקונגרס השביעי של קהיליית מסצ'וסטס. מחוז זה נחשב למעוז דמוקרטי מובהק, ולפי "מַפְתֵּחַ ההצבעות המפלגתי קוק" (Cook Partisan Voting Index) מדובר במחוז הדמוקרטי ביותר בניו אינגלנד. מסע הבחירות בפריימריז הדמוקרטי היה ייחודי, שכן הן פרסלי והן יריבה מייק קפואנו חולקים אותה אידאולוגיה. פרסלי, בדומה ליריבה, מיתגה עצמה כפרוגרסיבית והודתה כי ככל הנראה דפוס הצבעותיה יהא זהה לזה של קפואנו. עם זאת, פרסלי טענה כי קפואנו לא היה ליברלי דיו כדי לענות על צרכיו של המחוז שהדמוגרפיה ואופיו השתנו במרוצת השנים. היא טענה גם כי המחוז צריך להיות מיוצג על ידי מישהו שימלא תפקיד אגרסיבי יותר בהתנגדות לנשיאותו של טראמפ. בספטמבר 2018 גברה בבחירות המקדימות שהתקיימו במפלגה הדמוקרטית על נציג המחוז המכהן מייק קפואנו. בבחירות הכלליות נבחרה כצפוי אל בית הנבחרים.
פרסלי היא האישה האפרו-אמריקאית הראשונה שנבחרה לייצג את אחד ממחוזות הקונגרס של מסצ'וסטס בקונגרס של ארצות הברית. לצד ג'האנה הייז שנבחרה במחוז הקונגרס החמישי של קונטיקט, פרסלי נמנית בין שתי הנשים האפרו-אמריקאיות היחידות שנבחרו לקונגרס בניו אינגלנד.
פרסלי היא חברה בקבוצה הבלתי-רשמית הנקראת "הסקווד", שחברותיה מהוות חזית לרפורמות פרוגרסיביות כמו גרין ניו דיל ו"מדיקר לכולם". בין חברותיה לקבוצה זו הן אלכסנדריה אוקסיו-קורטז, רשידה טליב ואילהאן עומאר. פרסלי היא הוותיקה והמנוסה ביותר מבחינה פוליטית מבין הארבע, והיה הייתה דוברת הקבוצה כאשר נשיא ארצות הברית דונלד טראמפ תקף את החבורה. בראיון ל"הבוסטון גלוב" ביולי 2019, טענה פרסלי כי אל לשכתה נשלחו איומים ברצח לאחר ציוצים של הנשיא טראמפ מ-14 ביולי 2019 ובכלל מאז היבחרה לקונגרס.
ב-17 בספטמבר 2019 יזמה פרסלי החלטה הקוראת לוועדת המשפטים של בית הנבחרים האמריקאית לפתוח בהליכי הדחה נגד שופט בית המשפט העליון של ארצות הברית ברט קוואנו. בנובמבר אותה שנה הגתה פרסלי חקיקה לרפורמה בתחום המשפט הפלילי הקוראת לבטל עבירות של זנות ועבודות מיניות בהסכמה, ביטול ערבות במזומן, לגליזציה של סמים קלים, ביטול עונש מוות וכליאה בבידוד, וכיווץ שיעור האסירים ביותר מ-80 אחוזים.
ביוגרפיה > עמדותיה הפוליטיות

פרסלי היא מבקרת קולנית של דונלד טראמפ. במהלך נאום הניצחון שלה בספטמבר 2018, האשימה את טראמפ בהיותו "גזען, מיזוגן, ואיש פושט-רגל אמפתית". בשלהי 2019 הצביעה בעד שני סעיפי ההדחה של דונלד טראמפ. היא תומכת במחאת ההמנון האמריקאי, שנועדה להסב תשומת לב לאומית לאלימות משטרתית כלפי אפרו-אמריקאים באמצעות ספורטאים שונים. ב-5 במרץ 2019 הציעה פרסלי להוריד את גיל ההצבעה מ-18 ל-16 בתיקון לחוקת ארצות הברית שהציגה בקונגרס. היה זה התיקון החוקתי הראשון שלה במליאת בית הנבחרים, שמטרתו הייתה לתקן את החוק "למען העם" משנת 2019. הצעתה נדחתה ברוב של 305 מתנגדים מול 126 תומכים ושני נמנעים.
ב-23 ביולי 2019 הצביעה פרסלי בעד החלטה רשמית של בית הנבחרים שיזם חבר הקונגרס בראד שניידר מאילינוי, המגנה באורח רשמי את תנועת ה-BDS המחרימה מדינת ישראל. ההחלטה עברה ברוב של 398 קולות, ופרסלי התבלטה כחברה היחידה ב"סקווד" שהצביעה בעד ההחלטה. ב-23 בספטמבר 2021 הייתה אחת מ-8 דמוקרטים (מתוך 220) שהצביעו נגד מימון כיפת ברזל. באירוע בחירות עם אילהאן עומאר בסומרוויל שבמסצ'וסטס, גינתה פרסלי את התקיפה בנמל התעופה הבינלאומי בבגדאד בה חוסל קאסם סולימאני. על החיסול אמרה: ”[החיסול] תואם את מדיניות החוץ האימפולסיבית, הפזיזה, קצרת-הראייה של כובש הבית הלבן [טראמפ] שלדעתי פועל כאילו הוא משחק בקרבות ולא מתעדף דיפלומטיה.”
ביוגרפיה > חייה האישיים

פרסלי מתגוררת בשכונת דורצ'סטר שבבוסטון עם בעלה קונאן האריס ובתה החורגת. בינואר 2019 התפטר בעלה מתפקידו כיועץ בכיר לבטיחות הציבור בעיריית בוסטון כדי להקים חברת ייעוץ עסקי משלו בשם "קונאן האריס ושות'". עיסוקיה של פרסלי באמונותיה הדתיות נדירים הם, ובעבר הזכירה שהיא "אשת אמונה" וש"גדלה בכנסייה". היא מעולם לא למדה לנהוג וממשיכה להתנייד בתחבורה ציבורית או באמצעות נהג אישי. במהלך הקריירה הציבורית שלה חשפה כי נפלה קרבן להתעללות מינית בילדים, ולפי דיווחים שונים אף הותקפה מינית כשהייתה סטודנטית באוניברסיטת בוסטון. בינואר 2020 פרסלי נתקפה באלופציה אראטה, מה שגרם לה להתקרח באופן מלא.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  קייט סליבן, Here are the 4 congresswomen known as 'The Squad' targeted by Trump's racist tweets, באתר CNN‏, 16 ביולי 2019 (באנגלית)
↑  סטפני אברט, Ayanna Pressley is hailed as a sign of the times, באתר הבוסטון גלוב, 16 בספטמבר 2018 (באנגלית)
↑  לורי ד. ויליס, Sandra Pressley, 63; was mother of city councilor, באתר הבוסטון גלוב, 14 ביולי 2011 (באנגלית)
↑  אסטיד הרנדון וקת'רין ק. סילי, Ayanna Pressley Seeks Her Political Moment in a Changing Boston, באתר ניו יורק טיימס, 1 בספטמבר 2018 (באנגלית)
↑  מייקל לבנסון, The life and rise of Ayanna Pressley, באתר הבוסטון גלוב, 8 בספטמבר 2018 (באנגלית)
↑  לורה קרנץ, Facing their toughest challenge, members of 'the Squad' turned to Pressley for her 'positive, loving tone, באתר הבוסטון גלוב, 16 ביולי 2019 (באנגלית)
↑  אלכס סייץ-וולד, Ayanna Pressley defeats 10-term incumbent Mike Capuano in Democratic primary in Massachusetts, באתר NBC News‏, 5 בספטמבר 2018 (באנגלית)
↑  Ayanna Pressley wants to get back to the issues, although ignoring the president isn't easy, באתר הבוסטון גלוב, 17 ביולי 2019 (באנגלית)
↑  טיילר אולסן, 'Squad' member seeks to ban life sentences, allow transgender inmates to choose their prisons, באתר פוקס ניוז, 14 בנובמבר 2019 (באנגלית)
↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
↑  אריק בראדנר, Democrats measure their desire for change in JFK's old district, באתר CNN‏, 1 בספטמבר 2018 (באנגלית)
↑  שרה רואיז-גרוסמן, Rep. Ayanna Pressley Wants To Lower The Voting Age To 16, באתר הפינגטון פוסט, 6 במרץ 2019 (באנגלית)
↑  זאק בורדיק, Pressley defends breaking with 'squad' on BDS vote, באתר The Hill‏, 24 ביולי 2019 (באנגלית)
↑  Chris Hayes: "That’s one of the best metaphors I’ve heard in this campaign...", באתר Daily Kos‏, 31 בינואר 2016 (באנגלית)
↑  7 things about Ayanna Pressley, באתר הבוסטון גלוב, 31 בינואר 2018 (באנגלית)
↑  TheGrio's 100: Ayanna Pressley, first black woman elected to Boston City Council overcomes life full of obstacles, באתר The Grio‏, 30 בינואר 2012 (באנגלית)
| --- | --- |
בקרת זהויות :  PLWABN: 9811251955605606  GND: 1190562251  SNAC: w6068680  US Congress: P000617  VIAF: 3257156374130707710009   WorldCat (עם VIAF): 3257156374130707710009 
פרסלי באירוע בחירות נשיאותי של אליזבת וורן בראלי שבקרוליינה הצפונית, נובמבר 2019
פרסלי נואמת באירוע של הפדרציה האמריקאית לעובדי ממשל, 2019
פרסלי בהלווייתו של ג'ון לואיס, יולי 2020
תחנת הרכבת בנימינה

תחנת הרכבת בנימינה היא תחנת נוסעים של רכבת ישראל המשרתת את אזור המועצה המקומית בנימינה-גבעת עדה, אור עקיבא וזכרון יעקב.
התחנה נמצאת בסמוך לאזור התעשייה שבדרום בנימינה על מסילת החוף כאשר המסילה מחלקת את בנימינה לאזור מזרחי ולאזור מערבי.
מבנה התחנה

מסילה כפולה עוברת בתחנה - מסילה מערבית (צמודה לרציף 2) לרכבות צפונה ומסילה מזרחית (צמודה לרציף 1) לרכבות דרומה. מסילה נוספת שעוברת בתחנה (צמודה לרציף 3) משמשת רכבות המסיימות את נסיעתן בתחנה - המסילה הזו מסתעפת מערבה מהמסילה הכפולה מדרום לתחנה ומתכנסת בחזרה למסילה מעט צפונה מהתחנה. במקביל למסילה הנוספת מסתעפות עוד שתי מסילות, אך הן אינן צמודות לרציפים ומשמשות רק רכבות משא.
רציף 1 הוא רציף צד הצמוד לאולם הנוסעים. רציפים 2 ו-3 הם אי רציפים, אליו ניתן להגיע באמצעות מעבר תת-קרקעי או באמצעות מעבר עילי (בצמוד לגשר המקשר בין הרציפים ישנו גם גשר המשמש לעקיפת התחנה ופסי הרכבת). כניסה לתחנה ויציאה ממנה אפשריות רק דרך אולם הנוסעים הצמוד לרציף 1 הפתוח בכל שעות היום (גם בלילה). לאולם הנוסעים שני שערים - השער הראשי (במזרח אולם הנוסעים) סמוך לתחנות האוטובוס שברחוב שעובר לצד התחנה ולאזור הדרומי של החניון שבו נמצאות תחנות המוניות. השער המשני (מצפון לאולם הנוסעים) סמוך למזנון ולשירותים הציבוריים של התחנה ולאזור הצפוני של החניון.
תוכניות לעתיד

ברכבת ישראל יש התלבטות בנוגע לתחנה זו. מחד מוכרת חשיבותה לבנימינה ולישובי בקעת הנדיב, אולם מאידך המעבר דרך היישוב מאט את תנועת הרכבת. כל הרחבה של המסילות בתחום היישוב גורמת ליציאה של המסילות מחוץ לתחומי רצועת הרכבת והתקרבות של המסילות לבינוי קיים.
במסגרת התוכניות להאיץ את מהירות הרכבת נבחנו מספר חלופות לגבי תחנת בנימינה.
היצמדות לתוואי המסילות הקיים.
התווית מסילה מהירה צמוד לכביש 4 הקיים מצידו המזרחי עד החיבור חזרה לתוואי רכבת חיפה – תל אביב דרומית לבנימינה מצפון לתחנת רכבת פרדס חנה / קיסריה (או מצפון לחדרה). בין אם על ידי סגירת תחנת בנימינה, או הפעלתה כתחנת קצה בלבד, לרכבות פרבריות דרומה.
בשנת 2021 אושרה  תת"ל 65 א' שבמסגרתה יורחב מספר המסילות בקו החוף מ-2 ל-4, תוואי מסילת הרכבת ליד בנימינה יוסט לכיוון כביש 4, ותחנת הרכבת הקיימת בבנימינה תבוטל ובמקומה תקום תחנה בצומת בנימינה (צומת ברניצקי). בשלב הסופי של התוכנית, זוג מסילות מתוך שש המסילות המתוכננות יוקדש לרכבת מהירה בין חיפה לתל אביב שתנוע במהירות של עד 250 קמ"ש. בין חיפה לתל אביב מתוכננת עצירה רק בתחנת חדרה מערב לרכבת מהירה זו.
קווי אוטובוס העוברים בתחנה

מקרא סימנים:
♿ - אוטובוס עירוני נגיש
🔄 - קו סיבובי (מעגלי)
⁦⬅️⁩ - קו חד כיווני
🚆 - קו הזנה המותאם לזמני הרכבת
🌙 - קו לילה
| קו | מפעיל | מסלול | הערות נוספות |
| --- | --- | --- | --- |
| 1 | קווים | בית ספר אורט - המסילה - רכבת בנימינה - אזור מערבי | ♿ 🔄 פנימי |
| 9/9א | קווים | בנימינה - אור עקיבא - קיסריה | ♿ |
| 10/11 | קווים | בנימינה - פרדס חנה-כרכור - אור עקיבא | ♿ |
| 21 | קווים | בנימינה - פרדס חנה-כרכור - חדרה |  |
| 35 | קווים | בנימינה - אלוני יצחק - גבעת עדה - רגבים - גבעת נילי - עמיקם - אביאל - גבעת עדה | 🚆 |
| 36 | קווים | בנימינה - גבעת עדה | 🚆פנימי |
| 45 | קווים | בנימינה - פרדס חנה-כרכור - ואדי עארה - אום אל פחם |  |
| 48 | קווים | בנימינה - כפר קרע - עארה - ערערה - עין אלסהלה - אל עריאן |  |
| 50 | קווים | בנימינה - בא"ח גולני (מחנה רגבים) |  |
| 59 | קווים | בנימינה - פרדס חנה-כרכור - גן השומרון - באקה אל גרבייה - ג'ת |  |
| 69 | קווים | פרדס חנה-כרכור - בנימינה - גסר א זרקא |  |
| 70 | קווים | זכרון יעקב - בנימינה - פרדס חנה-כרכור - חדרה |  |
| 71 | קווים | בנימינה - פרדס חנה-כרכור - מחנה 80 - חריש |  |
| 80 | קווים | בנימינה - אור עקיבא - קיסריה - שדות ים - פרדס חנה כרכור - רכבת קיסריה פרדס חנה |  |
| 90 | אגד | פרדס חנה כרכור - בנימינה - זכרון יעקב | קו תלמידים |
| 156 | סופרבוס | בנימינה - יקנעם עילית - צומת התשבי - מדרך עוז - היוגב - צומת מגידו - עפולה |  |
| 157 | סופרבוס | בנימינה - יקנעם עילית |  |
| 173 | קווים | בנימינה - פוריידיס |  |
| 202 | אגד | פרדס חנה כרכור - בנימינה - זכרון יעקב - מ.א. חוף כרמל - חיפה |  |
| 263 | קווים | זכרון יעקב - בנימינה - אור עקיבא - נתניה - מחלף הסירה - תל אביב-יפו | 🌙 |
| 693 | קווים | בנימינה - מעגן מיכאל - עין איילה - עופר - מרכז מיר"ב |  |
| 694 | קווים | בנימינה - זכרון יעקב - מעיין צבי - נחשולים - דור - כרם מהרל - מרכז מיר"ב |  |
| 701 | קווים | בנימינה - זכרון יעקב | 🚆 |
| 708 | קווים | זכרון יעקב - בנימינה - פרדס חנה-כרכור - חדרה - צומת השרון - נתניה | נסיעה ביום לכל כיוון |
שירות הרכבות בתחנה

רכבות בקו מודיעין מרכז - נמל התעופה בן-גוריון - תל אביב - בנימינה - חיפה - נהריה עוצרות בתחנה פעמיים בשעה לכל כיוון במשך כל שעות היום. לכיוון דרום משמש קו זה כקו מהיר וישיר לתחנות תל אביב. רכבת אחת בשעה לכיוון צפון מבצעת עצירה נוספת גם בתחנת עתלית.
רכבת הלילה בקו ירושלים יצחק נבון - נתב"ג - תל אביב מרכז - נתניה - חדרה מערב - בנימינה עוצרת בתחנה אחת לשעה בשעות הלילה, ומהווה כתחנת קצה.
תחנה זו היא תחנת הקצה של קו בנימינה - חדרה מערב - נתניה - תל אביב - לוד - אשקלון, הרכבת יוצאת ברוב שעות היום אחת לשעה. כמו כן התחנה היא גם תחנת הקצה של קו בנימינה - רחובות.
| 0 | 1 | 2 |
| --- | --- | --- |
|  | קו הרכבת מודיעין מרכז — נהריה   מודיעין מרכז • פאתי מודיעין • נמל התעופה בן-גוריון • תל אביב ההגנה • תל אביב השלום • תל אביב סבידור מרכז • תל אביב האוניברסיטה / אקספו • בנימינה • עתלית • חיפה חוף הכרמל • חיפה בת גלים • חיפה מרכז השמונה • מרכזית המפרץ • חוצות המפרץ • קריית חיים • קריית מוצקין • עכו • נהריה |  |
| 0 | 1 | 2 |
| --- | --- | --- |
|  | קו הרכבת אשקלון — בנימינה   אשקלון • אשדוד • יבנה מזרח • רחובות • באר יעקב • לוד • לוד גני אביב • כפר חב"ד • תל אביב ההגנה • תל אביב השלום • תל אביב סבידור מרכז • תל אביב  האוניברסיטה / אקספו • הרצליה • בית יהושע • נתניה ספיר • נתניה • חדרה מערב • קיסריה – פרדס חנה • בנימינה |  |
| 0 | 1 | 2 |
| --- | --- | --- |
|  | קו הרכבת הלילי ירושלים יצחק נבון — בנימינה  ירושלים יצחק נבון • נמל התעופה בן-גוריון • תל אביב סבידור מרכז • הרצליה • נתניה • חדרה מערב • בנימינה |  |
הערות שוליים

↑  דו"ח הנציב העליון, הרברט סמואל, על פלשתינה לתקופה שבין יולי 1920 עד דצמבר 1921
↑  15 ביולי The Palestine Weekly, 1921
↑  השר סנה החליט להקים תחנת רכבת חדשה בזכרון יעקב, כתבה באתר "חדשות הרכבת" על החלטת שר התחבורה אפרים סנה להפעיל מחדש את תחנת הרכבת זכרון יעקב שהוקמה בימי המנדט, 28 בנובמבר 2001
↑  פאדי עיאדאת, חשד: רכבת ישראל כרתה עצי אקליפטוס ללא היתר, באתר הארץ, 27 בפברואר 2007
↑  כתבה באתר "כאן נעים" על התאונה הקטלנית מפגש הכביש-מסילה בסמוך לבית חנניה שמצפון לבנימינה, 27 בדצמבר 2004
↑  תאונה קטלנית בין רכבת למשאית בסמוך לרבדים, כתבה באתר "חדשות הרכבת" על אסון רבדים, 23 ביוני 2005
↑  כתבה באתר "כאן נעים" על הנער שנהרג מפגיעת רכבת במפגש הכביש-מסילה במרכז בנימינה, 7 ביולי 2005
↑  אחיה ראב"ד, "התיקונים הקוסמטים ליד המסילה לא מספקים", באתר ynet, 15 ביולי 2005
↑  התנגשות קשה נוספת בין רכבת נוסעים למשאית בדרום, כתבה באתר "חדשות הרכבת" על תאונת הרכבת ליד אחוזם, 10 ביולי 2005
↑  כתבה באתר "כאן נעים" על אסון שנמנע ברגע האחרון במפגש כביש-מסילה במרכז בנימינה, 27 בדצמבר 2005
↑  פרוטוקול ישיבה של ועדת הכנסת לענייני ביקורת המדינה ובו דיון על הסחבת בהקמת הפרדה מפלסית במרכז בנימינה, 25 בינואר 2006
↑  כתבה באתר "כאן נעים" על אישור התוכניות להפרדות מפלסיות בבנימינה, 11 בפברואר 2004
↑  כתבה באתר "כאן נעים" על תאונת הרכבת הקטלנית בבית יהושע, 12 ביוני 2006
↑  כתבה באתר "כאן נעים" על התרעתו של אריה זיתוני, ראש מועצת בנימינה, בנוגע לסחבת בהקמת ההפרדות המפלסיות בבנימינה, 16 ביוני 2006
↑  אחיה ראב"ד, מופז: לסגור לאלתר את מעבר הרכבת בבנימינה, באתר ynet, 18 ביוני 2006
↑  כתבה באתר "כאן נעים" על העתירה של המועצה המקומית בנימינה-גבעת עדה נגד החלטת שר התחבורה לסגור את המפגש, 23 ביוני 2006
↑  כתבה באתר "כאן נעים" על הפגנת תושבי בבנימינה שמחו נגד סגירת המפגש, 26 ביוני 2006
↑  כתבה באתר "כאן נעים" על התרעתו של אריה זיתוני, ראש מועצת בנימינה, בנוגע למפגש הסגור במרכז בנימינה על רקע ההסלמה במצב הביטחוני בעורף בימי מלחמת לבנון השנייה, 24 ביולי 2006
↑  נמצא פתרון תחבורתי הולם לתושבי בנימינה, במקור, מאתר האינטרנט של אגודת "אדם טבע ודין", 16 באפריל 2007; כעת, מתוך ארכיון האינטרנט "archive.is"
↑  כתבה במדור הכלכלה של "הארץ"(הקישור אינו פעיל, 26.1.2022) על אישור התוכנית להפרדה מפלסית במרכז בנימינה תוך התחשבות בהתנגדויות התושבים, 16 באפריל 2007
↑  שבתשתיות - ביצוע פרויקטים בתחבורה, התחנה המחושמלת הבאה: בנימינה! ולפניה חדרה מערב, באתר Facebook, ‏7 בינואר 2023
המנהרה הנמוכה המקשרת בין מערב בנימינה למזרחה
מפגש הכביש-מסילה שקישר בין מערב בנימינה למזרחה
הפגנת תושבים בתחנת הרכבת
רציפים 1 ו-2 בתחנה
תרשים התחנה
אלכסנדריה אוקסיו-קורטז

אלכסנדריה אוקסיו-קורטז (באנגלית: Alexandria Ocasio-Cortez, ידועה גם בראשי התיבות AOC; נולדה ב-13 באוקטובר 1989) היא פוליטיקאית אמריקאית, חברת המפלגה הדמוקרטית ותנועת הסוציאליסטים הדמוקרטים של אמריקה. בנובמבר 2018 נבחרה לנציגת המחוז ה-14 של ניו יורק בבית הנבחרים של ארצות הברית, והיא האישה הצעירה ביותר שנבחרה לקונגרס בתולדות ארצות הברית.
היא נחשבת לחלק מ"הסקווד", קבוצה של חברי קונגרס פרוגרסיבים הכוללת אותה ואת אייאנה פרסלי, אילהאן עומאר, סאמר לי, רשידה טליב, דליה רמירז וגרג קסר.